11,1 %
 Saudi Yanbu Petrochemical Company (Yanpet)
 11,1 %
 Arabian Petrochemical Company (Petrokemya)
 11,1 %
 Jubail United Petrochemical Company (United)
 11,1 %
 Всички други дружества
 11,1 %
 3.2. Съединени американски щати
 3.2.1. Нормална стойност
 (108)
 Комисията първо провери дали общият обем на продажбите на вътрешния пазар на всеки включен в извадката производител износител е представителен в съответствие с член 2, параграф 2 от основния регламент. Продажбите на вътрешния пазар са представителни, ако общият обем на продажбите на вътрешния пазар на сходния продукт на независими клиенти на вътрешния пазар за всеки производител износител е представлявал най-малко 5 % от общия обем на продажбите му на разглеждания продукт за износ за Съюза по време на разследвания период. Въз основа на това бе установено, че общият обем на продажбите на сходния продукт на вътрешния пазар, реализирани от всеки включен в извадката производител износител, е представителен.
 (109)
 Предвид факта, че на вътрешния пазар е продаван само един вид на продукта, който е изнасян и за Съюза, Комисията не трябваше да проверява представителността на равнището на вида на продукта.
 (110)
 Като следваща стъпка Комисията определи дела на рентабилните продажби за независими клиенти на вътрешния пазар по време на разследвания период, за да вземе решение дали да използва действителните продажби на вътрешния пазар за изчисляването на нормалната стойност в съответствие с член 2, параграф 4 от основния регламент.
 (111)
 Нормалната стойност се основава на действителната цена на вътрешния пазар, независимо дали продажбите са рентабилни, или не, ако:
 а)
 обемът на продажбите на продукта, продаван на нетна продажна цена, равна на изчислените производствени разходи или по-висока от тях, представлява повече от 80 % от общия обем на продажбите; и
 б)
 среднопретеглената продажна цена е равна на производствените разходи за единица продукция или е по-висока от тях.
 (112)
 В този случай нормалната стойност е среднопретеглената стойност на цените на всички продажби на вътрешния пазар по време на РП.
 (113)
 Нормалната стойност е действителната цена на вътрешния пазар само на рентабилните продажби на вътрешния пазар на съответните видове на продукта по време на разследвания период, ако:
 а)
 обемът на рентабилните продажби представлява 80 % или по-малко от общия обем на продажбите на този вид; или
 б)
 среднопретеглената цена е по-ниска от производствените разходи за единица продукция.
 3.2.2. Разпределение на разходите за разглеждания продукт
 (114)
 Въз основа на прилаганото от дружеството разпределение на разходите за минали периоди анализът на продажбите на вътрешния пазар показа, че за Lotte Chemicals Louisiana LLC са били рентабилни по-малко от 80 % от всички продажби на вътрешния пазар и че среднопретеглените продажни цени са били по-ниски от производствените разходи. В съответствие с това нормалната стойност бе изчислена като среднопретеглена стойност само от рентабилните продажби.
 (115)
 За MEGlobal Americas Inc са били рентабилни по-малко от 80 % от всички продажби на вътрешния пазар и среднопретеглените продажни цени са били по-високи от производствените разходи. В съответствие с това нормалната стойност бе изчислена като среднопретеглена стойност само от рентабилните продажби.
 3.2.3. Експортна цена
 (116)
 Включените в извадката производители износители са изнасяли за Съюза или директно за независими клиенти,